**MARIJAMPOLĖS VAIKŲ LOPŠELIS-DARŽELIS „RŪTA“**

PATVIRTINTA

Lopšelio-darželio „Rūta”

Direktorė Virginija Gusčiuvienė

2022- 12-02 įsakymu Nr. V- (1.5E)

**KORUPCIJOS PREVENCIJOS 2022-2024 METŲ PROGRAMA**

1. **BENDROSIOS NUOSTATOS**

1**. Marijampolės vaikų lopšelio-darželio “Rūta” korupcijos prevencijos 2021-2024 metų programa** (toliau - Programa) parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija 2015-2025 metų programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015-2025 metų programos patvirtinimo“, Marijampolės savivaldybės korupcijos prevencijos 2021-2024 metų programa, patvirtinta Marijampolės savivaldybės tarybos 2021 m. kovo 29 d. sprendimu Nr. 1-49 ir kitais teisės aktais. Programa yra skirta korupcijos prevencijai užtikrinti Marijampolės vaikų lopšelyje-darželyje „Rūta” (toliau -Lopšelis-darželis). Programa įgyvendinama pagal Programos priede pateiktą Programos įgyvendinimo priemonių planą. Programa parengta 4 (keturių) metų laikotarpiui.

2. Programoje vartojamos sąvokos atitinka Lietuvos Respublikos korupcijos prevencijos įstatyme ir kituose teisės aktuose apibrėžtas sąvokas. **Pagrindinės sąvokos naudojamos programoje**:

2.1. **Korupcija -** bet koks asmenų dirbančių darželyje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams.

2.2. **Korupcijos prevencija** – korupcijos priežasčių, sąlygų atskleidimas ir šalinimas sudarant bei įgyvendinant atitinkamų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

3. Lopšelio-darželio „Rūta“ 2022 -2024 metų kovos su korupcija programa yra korupcijos prevencijos priemonė, **skirta korupcijos prevencijai ir korupcijos pasireiškimo galimybėms** mažinti lopšelyje-darželyje.

4. **Programos paskirtis** – užtikrinti ilgalaikę, veiksmingą ir kryptingą korupcijos prevencijos kontrolę įstaigoje. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešą darbuotojų veiklą Marijampolės vaikų lopšelyje-darželyje „Rūta” 2021-2024 metais.

5. Programos **strateginės kryptys** – korupcijos prevencija, antikorupcinis švietimas ir informavimas.

5.1.**Programa grindžiama korupcijos prevencija,** visuomenės ir lopšelio-darželio „Rūta“ darbuotojų antikorupciniu švietimu ir mokymu, siekiant kompleksiškai šalinti šio neigiamo socialinio reiškinio priežastis ir sąlygas.

**II. APLINKOS ANALIZĖ**

6. Lopšelyje-darželyje veikia antikorupcinius teisės aktus atitinkanti korupcijos prevencijos sistema – vykdomi teisės aktų reikalavimai, vyksta antikorupcinis švietimas, informavimas.

7. Lopšelio-darželio pagrindinė veiklos rūšis – ikimokyklinis ir priešmokyklinis ugdymas.

8. Lopšelio-darželio internetinėje svetainėje www.rutald.lt „Korupcijos prevencija“ skiltyje skelbiama Marijampolės vaikų lopšelio-darželio „Rūta“ korupcijos prevencijos programa 2022-2024 m., jos įgyvendinimo Priemonių planas (priedas Nr. 1), taip pat informacija apie pranešimų apie korupcijos pobūdžio nusikalstamas veiklas pateikimą, atsakingus už korupcijos prevenciją asmenis bei kita aktuali su korupcijos prevencija susijusi informacija.

9. Programos įgyvendinimo laikotarpiu kiekvienais metais vykdomas korupcijos pasireiškimo tikimybės nustatymas. Tyrimo išvados pateikiamos Marijampolės savivaldybės merui.

**III. KORUPCIJOS PREVENCIJOS PRINCIPAI**

10. **Korupcijos prevencijos programa įgyvendinama vadovaujantis šiais principais:**

10.1. **teisėtumo** – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų bei užtikrinant pagrindinių asmens teisių laisvių apsaugą;

10.2. **visuotinio privalomumo** – korupcijos prevencijos subjektais gali būti visi įstaigos darbuotojai;

10.3. **sąveikos** – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą;

10.4. **pastovumo** - korupcijos prevencijos priemonių veiksmingumo užtikrinamas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**IV. PROGRAMOS TIKSLAS IR UŽDAVINIAI**

11. **Programos tikslas :** vykdyti korupcijos prevenciją ir antikorupcinę švietimo politiką įstaigoje.

12. **Programos** **uždaviniai:**

12.1. Korupcijos prevencijos

12.2. atskleisti korupcijos priežastis bei prielaidas korupcijai lopšelyje-darželyje pasireikšti ir jas šalinti;

12.3. užtikrinti viešumą ir skaidrumą priimant sprendimus;

12.4. nustatyti veiklos sritis, kuriose yra korupcijos pasireiškimo tikimybė;

12.5. sukurti ir įgyvendinti veiksmingą ilgalaikių antikorupcinių priemonių sistemą, skatinančią plėtoti ryšius tarp administracijos, darbuotojų, šeimų, šalinti priežastis pasinaudoti tarnybine padėtimi;

12.6 .plėtoti antikorupcinę kultūrą, švietimo sklaidą darželyje, siekiant padidinti visuomenės pasitikėjimą ugdymo įstaiga;

12.7. užtikrinti antikorupcinę kontrolę;

12.8. įgyvendinti antikorupcinio ugdymo programą;

12.9 stiprinti bendradarbiavimą su korupcijos prevenciją vykdančiomis institucijomis;

12.10.viešai skelbti informaciją apie korupcijos prevencijos veiksmus ir jų rezultatus.

**V.VEIKLOS SITUACIJOS ANALIZĖ ANTIKORUPCINIU POŽIŪRIU**

13. Vaikų lopšelio-darželio „Rūta“ veiklos situacijos analizė atliekama, vadovaujantis strateginio planavimo aplinkos analizės principais ir apima išorinių ir vidinių veiksnių, grėsmių ir galimybių analizę.

14. Įvertinus aukščiau pateiktus veiksnius, lopšelyje-darželyje korupcija galima šiose veiklos srityse:

14.1. Formuojant lopšelio-darželio darbuotojų personalą;

14.2. Organizuojant ir vykdant viešųjų pirkimų procedūras;

14.3.Priimant vaikus į lopšelį-darželį;

14.4. Organizuojant vaikų maitinimą lopšelyje-darželyje;

14.5. Deleguotų lėšų tikslinis panaudojimas.

**VI. PROGRAMOS TIKSLŲ IR UŽDAVINIŲ VERTINIMO KRITERIJAI**

15. Programos rezultatyvumas nustatomas vadovaujantis kiekybės ir kokybės rodikliais:

15.1. korupcijos pasireiškimo tikimybės nustatymu lopšelyje-darželyje „Rūta“;

15.2. skundų, pateiktų teismui, administracinių ginčų komisijai, skaičiaus mažėjimu;

15.3. įvykdytų ir neįvykdytų programos įgyvendinimo priemonių skaičiumi;

15.4. anoniminių ir oficialių pranešimų apie galimus korupcinio pobūdžio nusikaltimus skaičiumi ir santykiu;

15.5. specialių straipsnių spaudos leidiniuose, darbo posėdžiuose skaičiumi.

**VII. PROGRAMOS ADMINISTRAVIMAS**

16. Programai įgyvendinti sudaromas programos įgyvendinimo priemonių planas (priedas Nr.1), kurio priemonių įvykdymo laikotarpis sutampa su programos įgyvendinimo pradžia ir pabaiga.

17. Programoje numatytas priemones įgyvendina lopšelio – darželio „Rūta“ direktorius ir programos įgyvendinimo priemonių plane nurodyti vykdytojai:

17.1.darbo grupė įgaliota vykdyti korupcijos prevenciją ir jos kontrolę yra atsakinga už korupcijos prevencijos įgyvendinimą lopšelyje-darželyje „Rūta“;

18. Programoje numatytų priemonių įgyvendinimo koordinavimą, korupcijos prevencijos proceso organizavimą bei kontrolę reglamentuoja lopšelio-darželio „Rūta“ korupcijos prevencijos tvarkos aprašas.

**VIII. BAIGIAMOSIOS NUOSTATOS**

19. Ši programa įsigalioja nuo Programos sudarymo dienos.

20. Programa skelbiama lopšelio-darželio interneto svetainėje [www.rutald.lt](http://www.rutald.lt)

21. Programa įgyvendinama pagal Programos įgyvendinimo priemonių planą.

22. Už Programos įgyvendinimą atsakingi Programos priemonių plane nurodyti vykdytojai.

23. Korupcinė situacija vertinama ir korupcijos programos nuostatos bei jos vykdymo priemonių planas peržiūrimi kas ketveri metai. Esant būtinybei programa gali būti papildoma.

24. Už šios programos įgyvendinimą paskirti asmenys, nesilaikantys šioje programoje nustatytų reikalavimų, atsako pagal galiojančius Lietuvos Respublikos teisės aktus.

25. Su Programa ir priemonių planu Lopšelio-darželio darbuotojai supažindinami per dokumentų valdymo sistemą „Kontora“.

26. Programa ir šios Programos įgyvendinimo priemonių plano ataskaita viešaiskelbiama interneto svetainėje www.rutald.lt skiltyje „Korupcijos prevencija“.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Marijampolės vaikų lopšelio-darželio „Rūta” korupcijos prevencijos programos 2022-2024 metams priemonių planas 1 priedas

**MARIJAMPOLĖS VAIKŲ LOPŠELIO-DARŽELIO „RŪTA“ 2022-2024 METŲ KORUPCIJOS PREVENCIJOS PROGRAMOS ĮGYVENDINIMO PRIEMONIŲ**

**P L A N A S**

|  |  |  |  |  |
| --- | --- | --- | --- | --- |
| Eil. Nr. | Priemonė | Įvykdymo terminas | Vykdytojai | Vertinimo kriterijai |
| 1. | Paskirto asmens, atsakingo už korupcijos prevenciją ir kontrolės vykdymą lopšelyje-darželyje, kontaktus viešinti internetinėje svetainėje | Nuolat | Direktorius | Užtikrintas planingas darbas |
| 2. | Atlikti Lopšelio-darželio veiklos sričių, kuriose egzistuoja didelė korupcijos pasireiškimo tikimybė, nustatymą ir korupcijos pasireiškimo jose įvertinimą | Kiekvienų metų III ketvirtis | Direktorius | Nustatomos veiklos sritys, kuriose galima korupcijos pasireiškimo tikimybė, parengiama motyvuota išvada. |
| 3. | Paskelbti lopšelio-darželio internetinėje svetainėje [www.rutald.lt](http://www.rutald.lt) korupcijos prevencijos programą ir jos įgyvendinimo priemonių planą 2021-2024 m. | 2022 m. IV ketvirtis | Direktorius | Užtikrinamas viešumas, visuomenės nariai žinos kur kreiptis, susidūrus su korupcinio pobūdžio veikomis |
| 4. | Su patvirtintu lopšelio-darželio korupcijos prevencijos programos ir jos įgyvendinimo priemonių planu 2021-2024 m. supažindinti įstaigos bendruomenės narius. | 2022 m. IV ketvirtis | Direktorius | Darbuotojams leis teikti siūlymus dėl korupcinio pobūdžio nusikalstamos veikos mažinimo |
| 5. | Įvertinti lopšelio-darželio veiklos sritis, kuriose galimai egzistuoja tikimybė korupcijos apraiškoms (lėšų panaudojimas, turto apskaita, viešųjų pirkimų vykdymas, audito analizė, dokumenta-cijos tvarkymas, vaikų priėmimas į ugdymo įstaigą, nemokamo maitinimo organizavimas) | Kasmet  III-ame ketvirtyje | Atsakingas už korupcijos prevenciją | Parengta motyvuota išvada, kurioje bus nustatyti rizikos veiksniai ir jų valdymo priemonės |
| 6. | Interneto svetainėje www.rutald.lt skelbti informaciją apie darbuotojų tarnybines komandiruotes, rengiamus konkursus įstaigos vadovo pareigoms užimti, taip pat informaciją apie laisvas nuolatinio pobūdžio darbo vietas | Nuolat atnaujinti informaciją pasikeitus duomenims, esant rengiamiems konkursams ir laisvoms darbuotojų, dirbančių pagal darbo sutartis, pareigybėms | Direktorius | Viešumas, skaidrumas naudojant biudžeto lėšas, skirtas koman-diruotėm, atskaitin-gumas bendruomenei už skaidrų lėšų panau-dojimą, siekiant didinti bendruomenės pasitikėjimą, visuo-menės nariams sutei-kiama galimybė prie-tenduoti užimti laisvas pareigas |
| 7. | Skelbti lopšelio-darželio ketvirtines ir metines finansines ataskaitas. | 1 kartą per ketvirtį | Vyresnysis buhalteris | Užtikrinamas viešumas |
| 8. | Skelbti sudarytas viešųjų pirkimų sutartis, jų pakeitimus bei laimėjusio dalyvio pasiūlymus Centrinėje viešųjų pirkimų informacinėje sistemoje | Per 15 dienų nuo viešojo pirkimo sutarties sudarymo | Viešųjų pirkimų organizatorius | Paskelbtos informacijos apie viešuosius pirkimus skaičius |
| 9. | Peržiūrėti darbuotojų pareigybių aprašus ir, esant reikalui, įtraukti antikorupciniu požiūriu svarbias nuostatas bei teisinės atsakomybės priemones. | Iki 2024 m.  I ketv. | Direktorius | Didės darbuotojų atsakomybė dėl galimai pasireiš-kiamos korupcijos |
| 10. | Nagrinėti gautus skundus, pareiškimus, siūlymus apie korupcinio pobūdžio pažeidimus. | Pagal poreikį | Direktorius | Mažės korupcijos  galimybė įstaigoje |
| 11. | Vykdyti Programos prevencinę priežiūrą | 1 k. per ketvirtį | Direktorius | Mažės korupcijos galimybė įstaigoje |
| 12. | Dalyvauti seminaruose korupcijos prevencijos srityje. Skatinti bendruomenę įsitraukti į antikorupcinę veiklą, organizuojant renginius, skirtus antikorupciniam švietimui | Per kiekvienus kalendorinius metus | Direktorius, asmuo, atsa-kingas už korupcijos prevenciją | Skaičius renginių, skirtų antikorupciniam švietimui. |
| 13. | Teikti ataskaitą bendruomenės susirinkime ir lopšelio-darželio korupcijos prevencijos komisijai apie įvykdytus viešuosius pirkimus | Kalendorinių metų pabaigoje | Asmuo, atsakingas už korupcijos prevenciją ir kontrolę | Užtikrinamas viešumas, savalaikis atsiskaitymas |
| 14. | Gavus informaciją apie galimą korupcinę veiką, informuoti vadovą | Visus metus | Asmuo, atsakingas už korupcijos prevenciją ir kontrolę | Užtikrinamas viešumas, savalaikis atsiskaitymas |
| 15. | Atlikti patikrinimus dėl įgyvendintų rekomendacijų, nustatytų vertinant korupcijos pasireiškimo tikimybę Lopšelyje-darželyje | 1 kartą per ketvirtį | Direktorius ir asmuo, atsakingas už korupcijos prevenciją ir kontrolę  Direktorius ir asmuo, atsakingas už korupcijos prevenciją ir kontrolę  Direktorius | Įgyvendintos rekomendacijos dėl korupcijos pasireiškimo mažinimo |
| 16. | Skelbti interneto svetainėje informaciją apie laisvas pareigybes ir jų aprašymus | Per 5 darbo dienas | Didės visuomenės pasitikėjimas |
| 17. | Periodiniai patikrinimai, vertinant labiausiai rizikingas korupciniu požiūriu sritis | Pagal planą | Korupcijos pasireiškimo mažinimas. |
| 18. | Organizuoti, inicijuoti ir skatinti darbuotojus dalyvauti kursuose, mokymuose, susijusiuose su antikorupcine veikla. | Per kiekvienus kalendorinius metus | Ne mažiau 20% darbuotojų, dalyvavusių mokymuose, kursuose. |
| 19. | Įstaigos internetinėje svetainėje skelbti vadovo ir jo pavaduotojo viešųjų ir privačių interesų deklaracijas | Per 30 dienų nuo pareigos atsiradimo dienos arba pasikeitus duomenims | Direktorius | Paskelbtų viešųjų ir privačių interesų deklaracijų skaičius |
| 20. | Įstaigos internetinėje svetainėje skelbti informaciją apie surinktą ir panaudotą 1,2 % gyventojų pajamų mokestį | Iki kalendorinių metų sausio 31 d. įskaitytinai. | Direktorius | Laiku paskelbta išsami informacija apie 1,2 % mokesčio dydį ir panaudojimą |
| 20. | Įstaigos internetinėje svetainėje skelbti informaciją apie tėvų mokamo mokesčio įstaigos reikmėms panaudojimą | Iki kalendorinių metų sausio 31 d įskaitytinai | Direktorius | Laiku paskelbta išsami informacija apie surinkto mokesčio panaudojimą |
| 21. | Užtikrinti, kad įstaigos interesantai turėtų galimybę pareikšti savo nuomonę apie juos aptarnavusių įstaigos darbuotojų elgesį | 2022-2024 m. gauti pranešimai | Direktorius | Gautų teigiamų ir neigiamų pranešimų skaičiaus santykis |
| 22. | Didinti dokumentų, parengtų dokumentų valdymo sistemos priemonėmis, skaičių, gerinti rengiamų dokumentų kokybę ir prieinamumą | Kiekvienais kalendoriniais metais | Direktorius Administratorė | Parengtų dokumentų jų valdymo sistemos priemonėmis dalis |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_